
Z A P I S N I K

17. sjednice Vijeća Mjesnog odbora „Bruno Bušić“, održane 14.9.2022. g. s početkom u 18:30:00 sati u prostorijama mjesnog odbora „Bruno Bušić“,


[bookmark: _Hlk105056764]NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Mirjana Grubišić
5. Iva Ramljak
6. Borna Smrk
7. Marinko Blažević



Predsjedava Sandra Tomljenović, predsjednica Vijeća.
Predsjednica konstatira da je nazočno 7 članova Vijeća, te otvara 17. sjednicu Vijeća Mjesnog odbora.
Predsjednica predlaže usvajanje zapisnika 16. sjednice koji su članovi Vijeća dobili e-poštom.
Vijeće prihvaća tekst Zapisnika 16. održane 22.8.2022. godine jednoglasno bez nadopuna i ispravaka.
Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.
Prijedloga nema i konstatira se da Vijeće jednoglasno usvaja sljedeći



D N E V N I   R E D

1. Aktualna komunalna problematika
2. [bookmark: _Hlk113801197]Korištenje prostora MO “Bruno Bušić”
3. [bookmark: _Hlk113802012]Izvješća, pitanja i prijedlozi

Ad 1. Aktualna komunalna problematika

Predsjednica izvještava ada je putem maila zaprimila prijedlog J.? za uređenje dječjeg parkića između zgrade u A. Jakšića i šetnice Vesne Parun gdje se trenutno nalazi nekoliko oronulih klupa i dječja penjalica.

Predsjednica otvara raspravu na kojoj sudjeluju svi vijećnici te jednoglasno odbijaju zahtjev obzirom da je na području MO Bruno Bušić uređeno više dječjih igrališta i u planu su uređenja još tri igrališta te obzirom  na lokaciju smatraju da korištenje igrališta ne bi opravdalo ulaganja.

Član Vijeća Borna Smrk upozorava na činjenicu da iako su građani Ravenske i Brckovljanske podnosili zahtjeve prema Čistoći za dodjelu kanti za komunalni otpad i papir kante nikada nisu dobili te im je rečeno da otpad odlažu u zajedničke kontejnere u Jakšićevoj.

Predsjednica otvara raspravu na kojoj sudjeluju svi vijećnici te jednoglasno donose 


Zaključak 
o rješavanju komunalne problematike

Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da od Zagrebačkog holdinga – Podružnice Čistoća zatraži 

· dodjelu spremnika za mješani komunalni otpad kućanstvima u Brckovljanskoj i Ravenskoj ulici kako bi stanari tih ulica mogli svoj mješani komunalni otpad odlagati sukladno Odluci o javnoj usluzi sakupljanja komunalnog otpada u Gradu Zagrebu čime bi se posljedično izbjeglo kažnjavanje stanara zbog nepropisnog odlaganja otpada na koje stanari nemaju utjecaj obzirom da trenutno mješani komunalni otpad odlažu u zajednički kontejner u Jakšićevoj ulici. 

· o učinjenom obavijestiti ovo Vijeće.


Ad. 2.  Korištenje prostora MO “Bruno Bušić”

Za jednokratno korištenje prostora podnijeli su 
Domovinski pokret – 23.9.
Marija Rinkovec – 8.10.

Predsjednica otvara raspravu na kojoj sudjeluju svi vijećnici te jednoglasno donose 

Zaključak  
o davanju suglasnosti za jednokratno korištenje prostora
Vijeće Mjesnog odbora „Bruno Bušić“ suglasno je s jednokratnim korištenjem prostora za 
Domovinski pokret – 23.9.
Marija Rinkovec – 8.10.

Zaprimljen je i zahtjev za povremeno korištenje prostora male dvorane MO “Bruno Bušić” od strane udruge Moj Borongaj petkom od 17 do 19 h.


Zaključak
o  povremenom korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava Zahtjev za korištenje prostora Udruzi „MOJ BORONGAJ“ u terminu spetkom od 17:00 do 19:00h u maloj dvorani.


Ad. 3. Izvješća, pitanja i prijedlozi

Predsjednica izvještava članove vijeća o sljedećim pitanjima:
· MO kontaktiran je od strane tvrtke BoxNow d.o.o. koja predlaže postavljanje paketomata dimenzije 1.5m2 na području MO. Vijećnici podržavaju inicijativu i predlažu kao potencijalnu lokaciju kod Konzum dućana gdje je nekada bio kiosk.
[bookmark: _GoBack]Nakon rasprave, Vijeće jednoglasno donosi 

Zaključak
o  davanju suglasnosti za postavljanje paketomata 

Vijeće Mjesnog odbora „Bruno Bušić“ suglasno je sa zahtjevom tvrtke BoxNow d.o.o. te predlaže Vijeću Gradske četvrti Peščenica – Žitnjak da podrži prijedlog za postavljanje autonomnog uređaja za preuzimanje paketa (paketomata) na vanjski prostor površine cca 1,5 m2 u blizini trgovine Konzum u Vidrićevoj ulici.


· Zaprimljena je obavijest od 2.9.2022. kojom se obavještava o povećanju cijena Podružnice Zrinjevac za održavanje zelenih površina s tim da se cijena neće mijenjati za planirane akcije u 2022.
· 17.8.2022. upućena je požurnica za postavljanje stupića u Ravenskoj što je predviđeno u PKA za 2022.. Požurnica je od strane predsjednika VGČa prosljeđena na Zrinjevac 31.8.2022.
· 31.8.2022. prijavljeno je odlaganje glomaznog otpada u Begovićevoj 25-29, Borongaj aerodrom 12 – zeleni otok, iza kontejnera MO, Jakšićeva 30 i MO kod ulaza
· 6.9. od Čistoće zaprimljena je obavijest o uklanjanju glomaznog otpada i obavijest da je lokacija 3. iza kontejnera MO proslijeđena je službi glomaznog otpada, za tu lokaciju i sve lokacije na kojima se nalazi ne pripadajući otpad, odnosno gdje se oko spremnika nalazi otpad koji nije nastao kao višak otpada za koje služe postavljeni spremnici, za takve i slične lokacije potrebno je prvo obavijestiti Komunalno redarstvo koje će otvori „nalog“ prema čistoći te ćemo po tom nalogu postupiti.
· 17.8.2022. poslana je požurnica prema GU  za postavljanje stupića u Ravenskoj 
· Nakon upita GU vezano za realizaciju odnosno izradu projektne dokumentacije za uređenje parkirališta u K.Š. Đalskog 30-44 predsjednik VGČa 5.9.2022. uputio je požurnicu za izradu projektne dokumentacije
· dostavljen je popis suhih stabala predviđenih za rušenje – na području MO „Bruno Bušić“ predviđeno je rušenje na adresi Borongaj aerodrom 10
· dostavljen je izvještaj o provedenim radovima od strane Zrinjevca za rujan
· ponovljen je očevid s Gradskim uredom, Čistoćom. Predsjednica je s 4 člana povjerenstva obišla područje MO u dijelu gdje se nalaze limenke. Obzirom na loše odrađene očevide i kada se zgrade nisu uzimale kao cjeline i već su se odrađivali pojedini ulazi ovisno o podnesenim zahtjevima predviđen je veliki broj smetlarnika. Kako bi se racionaliziralo i smanjio broj predviđenih smetlarnika dogovoreno je da se ponovno odradi očevid s jednim timom te da se vodi računa da se jedna zgrada odrađuje kao cjelina i da se nađe načina da se od očekivanih u prosjeku 2 velika smetlarnika po zgradi nađe načina da bude jedan. Jedan od prijedloga na koji način bi se mogle prepoloviti potrebe za smetlarnicima je da se u njih ne stavlja plastika i papir, koji bi se u tom slučaju morali zbrinuti unutar zgrade ili ispod stepenica ako ih zgrada ima ili na neki drugi način kao što je korištenje zelenih otoka.


Pitanja i prijedloga nema i ovime je iscrpljen dnevni red. Predsjednica u 19:15 zatvara 17.
sjednicu VMO.

KLASA: 024-08/22-003/1756
URBROJ: 251-13-11-11-22-2
Zagreb, 14. rujna 2022.


Zapisnik sastavila
Sandra Tomljenović



Predsjednica
Vijeća Mjesnog odbora „Bruno Bušić“
Sandra Tomljenović, mag. biol.

